**Zápisnica zo zasadnutia Obecného zastupiteľstva vo Veselom**

**zo dňa 19. 7. 2022**

Prítomní: Podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva Veselé
2. Schválenie programu zasadnutia
3. Určenie overovateľov zápisnice a zapisovateľa

4. Voľby 2022

5. VZN č. 1/2022

6. Záver

1. Zasadnutie OZ otvorila V. Šipková, starostka obce. Na zasadnutí boli prítomní 5 poslanci, za neprítomnosť sa ospravedlnila poslankyňa Lucia Strečanská a Adriana Duračková. Zastupiteľstvo bolo uznášaniaschopné.
2. V. Šipková, starostka obce, predložila návrh programu zasadnutia.
3. V. Šipková, starostka obce, predložila návrh na určenie overovateľov zápisnice poslancov Ing. Moniku Komárkovú a Zuzanu Bokorovú. Zápisnicu spíše Viera Šipková, starostka obce.
4. Starostka obce oboznámila prítomných s Rozhodnutím predsedu NR SR z 8. 6. 2022 o vyhlásení volieb do orgánov samosprávy obcí a o vyhlásení volieb do orgánov samosprávnych krajov. Voľby sa uskutočnia v rovnaký deň a to 29. 10. 2022. Podľa § 166 ods. 3 zákona NR SR č. 180/2014 Z. z. o podmienkach výkonu volebného práva a o zmene a doplnení niektorých zákonov obecné zastupiteľstvo určí volebné obvody a počet poslancov obecného zastupiteľstva a zverejní na úradnej tabuli obce a na jej webovom sídle.
5. Starostka obce predložila žiadosť vedúcej Školskej jedálne Veselé o zvýšenie finančného pásma na nákup potravín určeného Ministerstvom školstva, vedy, výskumu a športu SR. Žiadosť tvorí súčasť zápisnice.

Starostka obce predložila návrh Všeobecne záväzného nariadenia obce Veselé č. 1/2022 o výške mesačného príspevku na čiastočnú úhradu výdavkov škôl a školských zariadení a určení miesta a času zápisu dieťaťa na plnenie povinnej školskej dochádzky v základnej škole. Návrh tvorí súčasť zápisnice.

1. Na záver starostka obce poďakovala prítomným za účasť

**Uznesenia Obecného zastupiteľstva vo Veselom zo dňa 19. 7. 2022**

**Uznesenie Obecného zastupiteľstva vo Veselom č. 21/2022**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 19. 7. 2022.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 22/2022**

Obecné zastupiteľstvo vo Veselom

Určuje

overovateľov zápisnice poslancov Ing. Moniku Komárkovú a Zuzanu Bokorovú.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 23/2022**

Obecné zastupiteľstvo vo Veselom

Určuje

Pre voľby do orgánov samosprávy obcí a voľby do orgánov samosprávnych krajov, ktoré sa uskutočnia v rovnaký deň a to 29. 10. 2022, podľa § 166 ods. 3 zákona NR SR č. 180/2014 Z. z. o podmienkach výkonu volebného práva a o zmene a doplnení niektorých zákonov v obci Veselé jeden volebný obvod a 7 poslancov obecného zastupiteľstva v ňom.

Prítomní 5 poslanci

Schválili 5 poslanci

Vo Veselom 19. 7. 2022

Viera Šipková

Starostka obce

Overovatelia zápisnice:

Ing. Monika Komárková ......................................................................

Zuzana Bokorová ............................................................................